**Telki Község**

**Polgármestere**

**Előterjesztés**

**Telki Óvoda beruházási keret megemeléséről**

**Az előterjesztés mellékletei:** 2 db

**Az előterjesztést tárgyalja**: képviselő-testület

**Az előterjesztés elfogadása**: egyszerű többségű szavazatot igényel.

A Polgármesteri Hivatal a Telki Óvoda intézménynél az óvodai neveléssel összefüggő tevékenységekkel kapcsolódban Áfa bevallás önrevíziót kezdeményezett a NAV-nál.

A vizsgálat eredményeként a NAV 3.094.000.- Ft összegű Áfa visszatérítést hagyott jóvá, melynek kiutalása már meg is történt.

A javaslatunk a kiutalt összegnek a Telki Óvoda intézményi költségvetésében a felhalmozási kiadások soron történő megjelenítése.

Az így az Óvoda részére növelt összegű felhalmozási kiadás az Óvoda esetében forráshiány miatt az elmúlt években elhalasztott épület felújítási munkálatok valamelyikére lenne felhasználható.

Javasolt felújítási munkák lehetnek:

-Óvoda ( Harangvirág u.3.) kerti járda építése

Költség:kb. 3.700.000.-- Ft ( 2017.évi árajánlat alapján)

-Óvoda nyílászáró felújítás Költség: kb.20.000.000.-Ft ( 2014.évi árajánlat alapján)

Az egyes munkálatok különböző mértékű önkormányzati többlet forrás kiegészítést igényelnek.

Telki, 2018. június 18.

Deltai Károly

polgármester

**Határozati javaslat**

**Telki község**

**Képviselő-testülete**

**/ 2018. (VI .) Öh. számú**

**határozata**

**A Telki Óvoda beruházási keret megemeléséről**

1.Telki község Önkormányzat képviselő-testülete úgy határoz, hogy a Telki Óvoda költségvetésének felhalmozási költség keretét 3.094.000.- Ft-al megemeli.

2.Az Óvoda ……………………………. munkálatait a Telki Óvoda költségvetésének felhalmozási költség terhére megrendeli.

Határidő: 2018. szeptember 30.

Felelős: Polgármester